|  |  |  |
| --- | --- | --- |
| Cover |  | 20. november 2015  |
|  |  |

Statusrapportering for projekterne i Adresseprogrammet - GD2

**Problem**

Projekterne statusrapporterer forud for hvert møde i styregruppen. Der statusrapporteres på fremdriften i arbejdspakker, herunder for afsluttede og kommende produkter samt kritiske risici og emner. Risici og emner behandles i særskilt punkt.

**Baggrund**

Den samlede status i dette cover baserer sig på statusrapporter fra projekterne for perioden 20. oktober til 16. november 2015. Rapporteringen foregår på baggrund af projekternes arbejdspakker i GD2s implementeringsplan.

**Status**

Den overordnede status for GD2 fremgår herunder. På baggrund af

projekternes og delprogramledelses vurdering af egen status vurderes status for det samlede delprogram fortsat at være GUL.

Delprogrammet er i gul på grund af udfordringer med ressourcer i SKAT og delprogramledelsen og en afvigelse ift. tidsplanen for DAR, som forventes håndteret og ikke forventer at forsinke delprogrammet.

Delprogrammet er i rød på ressourcer, hvilket skyldes, at delprogramleder og koordinator forlader delprogrammet fra 1. december 2015. GST har slået de to stillinger op, og søger at bemande dem hurtigst muligt.

|  |  |  |
| --- | --- | --- |
|  | **Tid** | **Ressourcer** |
| **Samlet status** |  |  |
| Administrative Inddelinger (DAGI) |   |  |
| Danske stednavne (DS) |  |   |
| Adresseregister & tjenester (DAR & AWS) |  |  |
| CPR adressegrundlag |  |  |
| CVR adressegrundlag |  |  |
| SKAT adressegrundlag |  |  |
| DST adressegrundlag |  |  |
| Supplerende adresser |  |  |
| Testprojektet (GD1-GD2) |   |   |
| Lovprojektet (GD1-GD2) |  |  |
| Delprogramledelse (GD2) |  |  |

DAR er gået fra grøn til gul på tid og ressourcer. DAR er i gul på tid, idet DARs datamodel ikke blev godkendt i GD8 i oktober. Der er igangsat arbejde med at revidere datamodellen, og det forventes, at den reviderede datamodel godkendes skriftligt i PK den 26/11. Efter godkendelse afleveres DARs DLS v0.9.1 til GD7, dermed bør datafordelerens tidsplan kunne overholdes.

DAR er gul på ressourcer, idet der efter ressortændringerne fortsat er usikkerhed om kontrakten med KOMBIT og udvikling og drift af DAR. GST har påbegyndt rekrutteringsprocessen mhp. at øge bemandingen.

CPR er fortsat i gul på tid, idet CPRs løsningsbeskrivelse forventes klar en måned senere end planlagt. Det skyldes den forsinkede afklaring af service-specifikation af DAR-CPR service i DLS. Der er aftalt, at DAR og CPR laver en løsning udenom Datafordeleren, hvorfor CPR forventer at tidsplanen kan indhentes, og CPR er klar til anvendertest som planlagt 01.08.2016.

CVR er fortsat i gul pga. manglende afklaring omkring opdateret adressetestdata i SKAT.

SKAT er fortsat i gul på tid og i rød på ressourcer. SKATs løsningsdesign er ikke afstemt med delprogrammets målarkitektur herunder den koordineret løsningsdesign der er afstemt ift. CVR/DST. SKAT har fortsat ikke tilstrækkelig ressourcer allokeret til at løse opgaven.

Testprojektet er gået fra grøn til gul på tid siden sidste rapportering. Kvalitetssikring tager længere tid end planlagt (som følge af, at BBR og DARs datamodeller ikke blev godkendt i første omgang) og planlagte aktiviteter omkring opbygning af testteam, testdata og testmiljø er ikke startet som planlagt. Projektet holder dog planen, men ambitionsniveauet vil blive tilpasset. Der er desuden pr. 1. december ansat en forretningsprojektleder til varetagelse af den forretningsmæssige sammenhæng vedr. test i GD1 og GD2.

Lovprojektet er gået fra gul til grøn på ressourcer siden sidste rapportering, idet der pr. 16. november er ansat en jurist i GST til at drive projektet. Projektet går desuden i grøn på tid, under forudsætning af, at styregruppen godkender den reviderede tidsplan jf. dagsordenens pkt. 6.

**Løsning**

*Det indstilles*, at projekterne kommenterer deres status og at projektforum tiltræder, at sagen forelægges styregruppen for GD2.

**Procedure**

Sagen sendes til styregruppen den 27. november. Hvis projekternes status ændrer farve inden den 27. november, skal programledelsen orienteres mhp. tilføjelse til sagen.

**Kommunikation***Ikke relevant.*